
sordide  albidus,  demum  luleus,  ac  postremo  griseus  Ct.  Corpuscula  cymbiformia 
vel  ovula  in  fronte  et  a  tergo  conspecta  elliptica ,  a  lateribus  obiter  reniformia  sunt , 
parte ,  quae  postea  ut  antica  sese  manifestabit  constanter  crassiore.  E  duobus  ve- 
lamentis  et  contento  sunt  composita.  Hoc  sive  vitellus  colorem  habet  albo-luteum , 
et  granulis  minimis  usque  ad  magnitudinem  0,001'"  ac  guttulis  oleosis  constat. 
Membrana  vitellina  ob  magnam  tenuitatem  tum  praecipue  visui  se  praebet ,  quum 
endosmosi  paululum  aquae  in  ovum  penelrat.  In  ovis  embryones  iam  continentibus 
rarius  eam  offendi.  Membrana  ovi  externa  sive  Chorion  pellucida  est  et  laevis,  tenuis 
sed  firma.  Ovula  solitaria  vel  duplici  serie  in  tubo  mucoso  sita  plerumque  convexas 
sibi  convertunt  facies.  Eorum  longitudo  est  0,1  —  0,15'",  latitudo  faciem  inter  et 
dorsum  0,037'",  inter  latera  0,046  —  0,049'".  Vesiculam  et  maculam  germinativam 
postquam  parta  erant,  numquam  in  iis  reperi,  in  ovulis  ovario  inclusis  contra  semper 
aderant.  Membrana  externa  in  utero  induuntur  ovula,  et  dum  seriatim  vaginam 
Iranseunt,  muco  copioso  circumdanlur,  qui  simulatque  aquam  tetigit,  paululum  du- 
rescit ,  et  tubulum  illum  singularem  constituit. 

§•  3. 

Disseptionem  illam  vitelli ,  Zoophytis ,  Molluscis ,  Entozois  propriam  in  Chironomi 
et  aliorum  insectorum  ovis  frustra  quaesivi,  fieri  tamen  posset,  ut  nunquam  prima 
evolutionis  stadia  scrutatus  essem ,  quum  feminam  in  partu  ipso  deprehendere  mihi 
non  licuisset.  At  alii  quoque  in  articulalis  vitelli  disseptionem  qualemcunque  nun- 
quam  viderunt,  sic  Herold  in  Insectis  et  Arachnidis,  Rathke ,  animalium  evolutionis 
scrutator  felicissimus  in  Crustaceis  permultis.  Attamen  in  Crangonis  maculosi  et 
Palaemonis  adspersi ')  vitello  aliquid  disseptioni  simile  offendit.  Filippi 2)  quoque  se 
eam  in  Clepsines  ovis  observasse  affirmat.  Rem  tamen  non  extra  omne  dubium 
posuisse  mihi  videtur,  quum  disseptionem  ita  incipere  dicat,  ut  vitellus  in  sex  lobulos 
septimum  medium  circumdantes  sese  dividat3).  Ego  in  Chironomo  quoque  rarius 
vitellum   in   globulos    subrotundos    et    variae  magniludinis    partitum  inveni ,    sed  rem 


')     Zur  Morphologie  oder  Reiseberiohte  aus  Taurien,  p.  82. 

2)  Lettere    del   doltore   de    FUippi  al  doltore  Rusconi  sopra  1'anatomia  e  lo  sviluppo   delle  clep- 
sine.     Pavia  1839. 

3)  I.  c.   p.  '21   sqq. 

minoris  raomenti  aestirao,  quum  adspeclum  a  vera  disseptione  longe  diversum 
praebuerit.  Quum  tamen  vilelli  disseptio  in  vertebratis  et  ceteris  evertebratis  omnibus 
occurrat ,  haud  dubie  in  artieulatis  quoque  ut  primum  evolutionis  vestigium  reperietur. 

§■  4. 

Chirouomi  tricincti,  quam  primam  vidi,  ovorum  evolutio  ita  fit.  Vitellus  ad 
axes  suos  a  membrana,  qua  hactenus  arcte  cingebatur,  vitellina  paulum  recedit,  et 
simplici  cellularum  strato  sese  obtegit,  quod  mox  et  omnem  obducit  vitellum.  Hae 
cellulae  pellucidae  sunt,  rotundae,  0,001 '"  latae,  et  omnes  nucleum  continent  parvum. 
Sensim  augentur,  ita  ut  duplici,  tum  Iriplici  serie  vitellum  circumdent,  eodemque 
tempore  minores  fiunt,  ac  postremo  tam  parvae  redduntur,  ut  nec  nuclei  nec  cellulae 
ipsae  clare  perspiciantur ,  et  omne  stratum  tum  0,008"'  latum  adspectuin  granulosum 
praebeat;  manet  tamen  pellucidum  et  a  vitello  distinctissimum.  De  huius  strati, 
qnod  blastoderma  nominabo,  primarum  cellularum  origine  nil  comperi,  et  omnino 
dubius  sura ,  utrum  vitelli  granula  earum  nucleos  conslituant ,  an  hi  e  vitelli  humore 
oriantur.  At  contra  de  cellulis  posthac  nascentibus  haec  observavi.  Sunt  cellulae 
primordiales  initio  rotundae,  uno  praeditae  nucleolo,  tum  ellipticae  fiunt,  et  non 
raro  nuclei  in  iis  deprehenduntur  duo,  postremo  cellulae  binae  duplo  minores  exsis- 
tunt.  Haec  ouinia,  etsi  nunquam  cellulas  in  aliis  inclusas  oflendi,  me  ad  sententiam 
adducunt,  posteriores  a  prioribus  gigni,  ita  ut  semper  binae  in  unaquaque  cellula 
matre  oriantur. 

§•  5. 
Nuuc  blasloderraa,  quod  vitellum  circumcirca  obduxerat,  dirumpit ,  et  tam 
arcle  sese  contrahit,  ut  vitellum  fasciae  instar  secundum  eius  longitudinem  obvelet, 
ita  tameu  ut  eius  fines  vitelli  parte  seiunctae  sese  non  tangant.  Hanc  fasciam  partem 
primitivam  ( Primitivstreifen ,  v.  Baer;  Urtheil,  Rathke)  appello,  quum  primura  era- 
bryonis  vestigium  sit :  esl  enim  omnis  faciei  abdominalis  mcdium ,  eiusque  fines  caput 
et  cauda  sunt.  Vitellus  una  cum  hac  blastodermalis  mutatione  superficiem  denuo 
petit  el  nunc  loco  arcus  formam  imitante  membranam  tangit  vitellinam.  Partis  primi- 
raitivae  fines  plerumque  siti  sunt  in  ovorum  facie  concava,  quam  in  poslerum  dorsa- 
lem  dicam,  quia  evolutione  progrediente  embryonis  dorsum  ibidem  nascitur,  el 
quidem  finis  anterior  axi  anteriori  proximus ,  posterior  quartam  ovi  longiludinis 
partem  distans. 

§•  6- 

Si  aliorum  de  articulatorum  prima  origine  observationes  cum  meis  hic  relatis 
confero ,  nonnulla  satis  congruentia  reperio.  Sic  minime  dubito ,  quin  substantia  illa 
granulosa ,  colliquamen  tum  dicta ,  ab  Herold  in  Epeirae  ovo  inventa  ,  meo  blasto- 
dermati,  et  cambium  eius  parti  primitivae  analoga  sint,  quum  illam  omnem  fere 
vitellum  circumdare  et  postea  ad  hoc  sese  contrahere  dicat,  quod  mox  in  araneae 
abdomen  mutari  incipit.  Quemadmodum  contra  in  Musca  vomitoria  •)  ratio  se  habeat, 
extricare  non  polui,  quum  prima  genesis  non  satis  diligenter  sit  descripta,  altamen 
ab  illa  Chironomi  non  multum  differre  opinor.  Rathke  in  Astaco  iluviatili2)  similem 
vitellum  totum  obducentem  animadvertit  substantiam,  quae  ad  partem  primitivam 
contracta  embryonis  abdomen  facta  est.  Idem  in  Crangone  et  Palaemone3),  in 
Amphipodis  4)  (Amphithoe,  Gammarus,  Amathia,  Hyale)  et  Asello  aquatico  5)  blasto- 
derma  non  omnem  vitellum  vestiens,  atque  in  partem  primitivam  transiens  invenit. 
Easdem  rationes  in  Onisco  asello6)  offendit,  blastodermatis  vero  fines  non  vidit.  In 
Ropyro  demum,  Idothea,  Ligia,  Ianira7),  quorum  evolutionem  primam  non  tam 
accurate  exquirere  potuil,  rationes  similes  fortasse  adsunt,  ac  in  Insectis  inveni. 
Cetera  articulata,  quorum  ortum  bene  novimus,  ab  hic  commemoratis  eo  differunt , 
ut  blastoderma  non  habeant,  et  eorum  evolutio  a  partis  primitivae  formatione  incipiat, 
sic  Lernaeopoda,  Dichelestium ,  Daphnia,  Lynceus,  Cyclops  a  Rathkes),  Hirudo  a 
Weber^),  Clepsine  a  FUippi^),  Apus  a  Zaddach  n)  scrutata. 

§•  7. 
Ad   Chironomi   evolutionem    revertor.     Ouousque   ulterior   eius   decursus  melius 
patefiet,  operam  dabo,  ut  characteres  eam  inprimis  signantes  breviter  exponam.   Pars 


')  Herold,  de  generatione  insectorum ,  fasc.  I,  II. 

2)  Rathke .  Entwickelung  des  Flusskrebses  ,  p.  9  sqq. 

3)  Zur  Morphologie,  p.  83. 

4)  1.  c.  p.  72  sqq. 

5)  Abhandlungen  zur  Entwickelungsgeschichte,  I.  p.  5  sqq. 

6)  1.  c.  fa-c.  II.  p.  72. 

7)  Zur  Morphologie,  p.  42,  56,  64,  69. 

8)  Zur  Morphologie,  p.  35  sqq.  und  Abhandlungen  zur  Entwickelungsgeschichte,    p.  87  sqq. 

9)  Meckel's  Archiv,  1828,   p.  366  sqq. 
>0)  1.  c. 

")  De  Apode  cancriforrai.     Bonna  1841. 

priniitiva,  quam  taeniae  similem  vitelli  ventrem  et  tergum  fere  omne  obtegere  vidi- 
mus,  mox  uti  verum  enibryonis  abdomen  palam  fit,  quia  ab  ea  membra  cum  capitis 
tum  corporis  progerminant ,  et  corporis  embryonalis  Iatera  enascuntur,  quae  post- 
quam  toto  supercreverunt  vitello,  in  dorso  sibi  coalescunt.  Eodem  tempore  simul 
pars  primitiva  magis  magisque  sese  porrigit,  donec  novissime  embryo  rectus  in  vela- 
raentis  suis  iaceat ,  eiusque  caput  et  cauda ,  antea  propinqua ,  ad  ovi  axes  loca 
opposita  teneant. 

§■  8. 

Iu  capite  latera  mature  formantur  et  inter  se  concrescunt ,  multo  ante  partis 
primitivae  extensionem,  quo  fit,  ut  tempore  quodam  annuli  capitis  tergum  et  ultima 
cauda  arcte  vicina  sint.  Una  cum  hac  capitis  formatione  vitellus  a  parte  abdominali 
dorsalem  versus  evanescit,  sive  quod  ad  latera  et  tergum  formanda  eo  utatur,  sive 
quod  capitis  intestina  ex  eo  evadant.  Capitis  membra  hac  nascuntur  ralione.  Ante- 
quam  annuli  primi  latera  dorsum  versus  multum  progressa  sint,  in  parte  capitis 
abdominali  sulcus  exsistit,  qui  profundiora  petens,  locum  designat ,  ubi  os  fiet. 
Eminentiae  quae  ab  antica  et  postica  parte  eum  includunt  labium  superius  ct  inferius 
sunt,  quorum  illud  uli  maius  natu,  sic  primum  faciem  praebet  acute  expressam. 
Brevi  postea  prominentiae  aliae  sex  a  lateribus  exeunt ,  mandibulae  primum ,  tum 
antennae,  postremo  eminentiae  maxillares,  quarum  hae  et  illae  magnitudine  secundas 
mox  excellunt.  Eodem  tempore  corporis  articuli  sulcis  transversis  a  capite  posteriora 
versus  procedentibus  in  parte  primitiva  notantur,  ita  tamen,  ut  primi  formentur, 
antequam  mandibulae  et  antennae  sint  ortae,  et  omnibus  articulis  iam  genitis  emi- 
nentiae  maxillares  nondum  adsint.  Quando  primum  corporis  articulatio  expressa 
cerni  potest,  primus  ad  octavum  usque  articulum  in  parte  abdominali,  nonus  ad 
tertium  decimum  in  ovi  dorso  sili  sunt. 

§■  9. 

Tractus  intestinalis  et  intestinorum  oesophagus,  quantum  videre  licet  primus  for- 
matur.  Membris  ad  manducandum  iam  ortis ,  priusquam  pars  primitiva  sese  extenderit , 
mnnifestus  fit  uti  canalis ,  qui  ab  ore  retrorsum  primum  arcuatus  mox  rectus  decurrit , 
ac  vitello  proximus  desinit.  Ouum  tum  temporis  vitelli  nullum  fere  vestigium  in 
capite  manserit,  propter  partium  omnium  pelluciditatem  eius  orlus  non  tam  accurate 


cernitur,  et  plerumque  nonnisi,  cutn  formatus  est,  animadvertitur ,  tamen  in  an- 
tica  parte  primum  nasci  mihi  visus  est.  Ventriculi  originem  accuratius  observavi. 
Vitelli,  qui  hucusque,  si  eum,  qui  capite  includitur,  excipiam,  quo  ad  colorem  e( 
densitatem  immutatus  manserat ,  in  toto  tractu  parti  primitivae  annexo  lacinia  salis 
angusta  pellucidior  et  clarior  fit  eodem  tempore,  quo  adhuc  articuli  tres  vel  quatuor 
in  parte  dorsali  iacent.  Tum  paullo  ante  corpus  omnino  porreclum  huius  laciniae 
pars  vitello  opaco  proxima  clara  prorsus  et  pellucida  fit,  quae  taenia  nihil  aliud  est, 
quam  ventriculi  paries  abdominalis.  Reliqua  lacinia  usque  ad  perfectam  embryonis 
evolutionem  persistit,  et  haud  dubie  trachearum  parti  et  glandulis  urinalibus  formandis 
inservit.  Capitis  membris,  ex  quo  orta  sunt,  haec  evenit  mutatio.  Labrum  idem 
fere  perslitit,  labium  contra  angustius  et  paulo  longius  factum  est.  Pari  modo  an- 
tennae  et  eminentiae  maxillares  proceriores,  hae  labium  superant,  illae  mandibulas 
prope  aequant.  Istae  longiores  quoque  et  anteriora  versus  leniter  constrictae  depre- 
henduntur,  ita  ut  tamquam  e  duabus  partibus,  maiore  et  minore,  compositae  appareant. 
—  Nunc  quoque  pedum  anteriorum  prima  vestigia  cernuntur.  Nascunlur  enim  e 
partis  primitivae  articulo  secundo  uti  eminentiae  Iatiusculae ,  a  lateribus  conspectae 
satis  angustae. 

$.   10. 

Una  cum  partis  primitivae  extensione  vitellus  in  dorso  quoque  ad  superficieni 
emersit,  ita  ut  illa  plane  porrecta  a  capitis  tergo  usque  ad  ultimum  articulum  denuo 
nudus  iaceat.  Embryo  nunc  similis  est  navi  ad  puppim  solum  constratae,  vitellus 
mercibus  parti  apertae  impositis ,  quum  capite  excepto  dorsum  nondum  formatum 
sit,  corporis  latera  tamen  adsint.  Quae  post  partis  primitivae  perfectam  extensionem 
sequunlur  mutationes  hae  sunt. 

Embryonis  parietes  magis  magisque  formantur,  ita  ut  non  solum  latera  abdomini, 
sed  etiam  dorso  adiacentia  cerni  possinl.  Nunc  quoque  demum  ventriculi  latera 
medio  in  vitello  apparent,  quae  quamvis  haud  dubie  paulo  prius  una  cuiu  corporis 
parietibus  nascantur ,  maiore  vitelli  copia  abscondita  erant.  Cernuntur  eliam  intestina 
tenuia  et  rectum  canaliculum  brevem  referenlia.  Anus  in  medio  inter  dorsuin  et 
abdomen  inter  eminentias  duas  maiores  ex  ultimi  articuli  abdomiue  et  duas  minores 
ex  eius  parte  dorsali  ortas  situs  est.  Hae  canaliculi  respirationi  inservienles.  illae 
propedes  ullimi  fiunt.   —     In  parle  embryonis  anleriore  haec  sunt  rautata       Dlcmhra 


—      7      — 

omnia  angustiora  et  graciliora  deprehenduntur,  inprimis  antenna,  nunc  medio  leniter 
constricta ,  et  mandibulae ,  quorum  pars  anterior  uncini  formam  sumpsit ;  ambo  labrum 
fere  aequant.  Labrum  e  rotundo  triangulare  factum  est.  Annuli  secundi  prominentiae, 
e  quibus  propedes  formantur ,  faciem  acutius  expressam  habent ,  quum  superficies 
earum  leniter  excavata  et  anguli  exteriores  in  altum  porrecti  sint;  medium  ubi  sibi 
adiacent,  in  cristam  haud  nimis  altam  surrexit.  lam  primum  oculi  cernuntur,  uti 
maculae  longiusculae ,  pallide  luteae,  quae  in  lateribus  ad  basin  antennarum  sitae  sunt. 

§•   11. 

Nunc  embryonis  cavum  abdominis  adhuc  apertum  parietibus  corporis  lateralibus 
vitello  magis  magisque  supercrescentibus  et  postremo  coalescentibus  omnino  clauditur. 
Utrum  tergum  anlice  primum  coalescat,  an  postice,  nondum  certe  compertum  habeo, 
hoc  taraen  vero  proximum  esse  opinor,  quum  plus  semel  embryones  nactus  sim, 
quorum  annuli  ultimi  et  penultimi  dorsum  finitum  erat,  aliorum  nondum  distingue- 
batur.  Eodem  tempore  ac  corpus  ventriculus  sese  operit,  membranis  eius  medio  in 
vitello  dorsum  versus  concrescentibus.  Hic  quoque  tractus  intestinalis  pars  antica 
praeter  oesophagum  ultima  e  semicanali  in  canalis  formam  mutari  videtur,  quum 
ventriculo  nondum  clauso,  intestinum  tenue  et  rectum,  quantum  animadvertere  licuit , 
omnino  finita  essent.  Id  quidem  certum  est,  anum  ante  ventriculi  perfectam  evolu- 
tionem  iam  adesse.  Sic  in  Decapodis  quoque  anus  cum  recto  et  intestinum  longe 
ante  ventriculum  formantur.  —  Stomachus  ab  elliptico  et  longo,  ut  antea  fuerat, 
ovato-rotundus  et  brevior  factus  est,  sed  a  latere  conspectus  etiamnunc  ellipsi  similis ; 
oesophagus  idem  mansit,  intestinum  tenue  contra  et  rectum,  inter  quae  nullus  cer- 
nitur  Iimes,  longiora  inveniuntur.  Vitelli,  quo  ventriculus  omnino  est  impletus,  ne 
vestigium  quidem  continent,  sed  eorum  membranae  arcte  sibi  adiacentes  oriuntur.  — 
Glandulae  salivales  nunc  primum  conspiciuntur,  ut  maculae  duae  pellucidae,  elliptico- 
rotundae ,  ad  oesophagi,  ubi  in  ventriculum  ostium  habel,  latera  dorsalia  sitae.  Eo 
tempore  nihil  alio  constant,  nisi  cellularum  acervo,  quarum  unaquaeque  nucleo  et 
nucleolo  distinctissimis  praedita  est.  Vasa  bilifera  vel  urinifera  quamvis  in  larvis 
nunc  ipsum  exclusis  adsint,  in  embryonibus  nunquam  vidi;  tamen  e  Iaciniae  illae 
(§.9)  appendicibus  posticis  duabus,  quas  in  omnibus  fere  embryonibus  animadverti, 
ea  oriri  opinor.  Dum  intestinorum  et  embryonis  dorsi  evolutio  hoc  modo  progre- 
ditur,  vitellus,  eo  qui  ventriculo  inest  excepto,    sensim  rarefit,    quum   illis    omnibus 

tegmentis  continuatur,  haec  iam  ab  initio  in  tumores  undecim  arcte  sibi  vicinos  scissa 
est,  qui  in  annulo  secundo  ad  duodecimum  usque  situm  habent.  Abdominales  dorsa- 
libus  multo  sunt  crassiores,  a  latere  inspecli  primi  rolundam,  ceteri  elliplicam,  a 
facie  hi  rotundam ,  illi  transverse  ellipticam  habent  formam.  Dorsales  a  facie  ovato- 
rotundi ,  a  lalere  elliptici  reperiuntur.  Tumores  isti  omnes  in  musculos  abdominis 
ac  dorsi  longitudinales  mutanlur,  uti  e  larvarum  natu  maiorum  perscrutatione  comperi. 
—  Mandibularum  denticuli  et  pedum  uncinuli  formati  sunt.  —  Tractus  intestinalis 
ex  oesophago,  proventriculo  admodum  brevi,  venlriculo  longo,  medio  saepe  leniler 
constricto  et  ilio  a  recto  nondum  separato  constal.  Cellularum  acervus,  e  quo 
glandulae  formantur  salivales ,  longius  usque  in  tertium  annulum  sese  extendit ;  ductum 
excretorium  non  vidi.  Vasa  urinifera  sunt  canaliculi  quatuor  admodum  graciles 
membranis  tenuissimis ,  qui  in  ilium ,  ubi  ventriculo  proximum  est ,  ostia  habent ; 
quae  de  eorum  genesi  comperi  haec  sunt.  E  larvarum  recens  natorum  corpore 
deprompta  fines  eorum  e  simplici  cellularum  serie  compositi  conspiciuntur,  quarum 
unaquaeque  0,002 '"  lata  nucleum  continet  distinctissimum ;  si  paulo  ulterius  progre- 
deris ,  cellularum  membranae ,  ubi  sibi  adiacent ,  minus  distincte  cernuntur ,  nuclei 
tamen  adsunt;  postremo  intergerinorum  ac  nucleorum  vestigia  tantum  in  canaliculo 
animadvertuntur.  Inde  vasa  urinifera  non  ex  intestino  enasci  in  Chironomo  quem- 
admodum  Decapodorum ,  Isopodorum  et  Amphipodorum  hepar ,  sed  sui  iuris  oriri 
patet ,  uti  cellularum  series ,  quarum  membranae  sibi  appositae  postea  solvuntur  sic- 
que  canaliculum  formant.  Vas  dorsale  nunc  optime  conspicitur  ul  canalis  pellucidus 
in  annuli  tertii  usque  ad  undecimi  dorsum  situs.  Nonnumquam  et  trachearum  trunci 
duo  in  conspectum  veniunt.  Vitelli,  quod  superest ,  partim  ventriculum  implet, 
partim  in  acervulos  discretus  in  abdomine  secundum  intestinorum  tractum  corpori 
adiposi  similis  locum  tenet;  in  larvis  natu  maioribus  eius  ne  ullum  quidem  vesligium 
reperi.  Systematis  nervorum  in  embryone  atque  in  larva  nunc  exclusa  et  originem 
et  situm  frustra  quaesivi.  In  larvis  maioribus  contra  haud  difficulter  eruere  potui, 
gangliorum  abdominalium  catenam  inter  musculos  abdominis  longitudinales  et  cutem 
tenerc  locum. 

II.     Chironomus  f 

§■  16- 
Alterius   speciei,    cuius    nomen    me   fugit,    evolutionem    illi   Chironomi    tricincti 


—     11     — 

omnino  similem  offendi.  Maioris  momenti  hoc  afferam,  in  ovis  singulis  embryonum 
metamorphoses  omnes  Septembri  mense  diebus  qualuor  vel  quinque  absolutas  esse, 
glandularum  deinde  salivalium  et  urinalium  atque  musculorum  longitudinalium  originem 
eandem  ac  supra  enarratam  me  reperisse.  —  Ova  non  paulo  a  supra  descriptis 
sunt  diversa,  quum  muco  elaslico ,  plantis  aquaticis  inhaerente,  globi  formam  refe- 
rente,  2  —  3"'  lato  circumdentur;  ovula  ipsa,  quorum  axes  globi  radiis  paralleli 
sunt ,  graciliora,  0,2'"  longa,  0,04'"  lata,  ceterum  simillima  inveni  atque  in  uno  globulo 
ad  centum  et  ultra  reperi.  lam  ab  initio  ova  ista  et  plantam  Desmidiaceis  inclusis  l) 
adnumeratam,  Echinella  Acharii  dictam  unum  et  idem  esse  suspicatus  sum;  nunc 
vero  quum  Shuttleworth ,  harum  rerum  peritissimus  litteris  benigniter  ad  me  miscis 
eandem  sententiam  protulerit,  rem  pro  certa  atque  explorata  habeo.  —  Forsitan  et 
alia  Desmidiacearum  inclusarum  genera  postero  tempore  ut  ova  agnoscenlur.  — 
Huius  speciei  larvae  corpus  habent  omnibus  partibus  gracilius;  duobus  oculis  solum 
et  ad  labri  marginem   anteriorem  appendicibus  quatuor  palpiformibus   praeditae  sunt. 

III.     Simulia  canescens  Br.  ) 

§•   17. 

Quum  huius  Dipterae  evolutio  pari  fere  modo  ut  Chironomorum  fiat,  brevi 
tantum  eius  in  conspectu  ponendae  mihi  in  animo  est.  Ova  crassiora  et  breviora 
sunt  ac  semper  in  parte  sua  angustiore  embryonis  caput  gignunt.  E  velamentis  tribus 
constant.  Membrana  vitellina  intima  tenuis  vitellum  luteo-albidum ,  variae  magni- 
tudinis  granulis  et  olei  guttulis  compositum,  arcte  includit,  secunda  sive  chorion 
priori  in  omni  parte  opposita  coloris  est  lutei,  postea  fuscescentis,  pellucida  tamen; 
tertia  est  velamentum  mucosum,  tenue,  pyrifornie,  cuius  pediculi  ope  rebus  quibus- 
licet  in  aqua  versantibus  ova  sunt  affixa. 


')     Kiltzing ,  Synopsis  Diatomearum,  p.  83  et  tab.  VI.  fig.  101. 

2)  Speciem  novam,  cui  diligens  noster  naturae  rerum  inqnisitor  turicensis  Bremi  nomen  im- 
posuit ,  brevi  hic  describam  : 

Simulia  canescens  Br. 

Cinerea ;  thorace  pallide  cinereo  lineis  tribus  nigricantibus ,  abdomine  nigro  in  lateribus  canes- 
cente,  annulo  ultimo  cano,  femoribus  nigro-cinereis ,  in  apice  flavis,  tibiis  flavis  in  apice  nigris, 
tarsorum  articulo  primo  flavicante,   in  apice  nigro,  ceteris  nigris ;   halteribus  albidis.  Lougitudo  1'". 

§■  18. 

Blastodermatis  atque  partis  primitivae  origo  et  forma  eadem  est  atque  in  Chiro- 
nomo;  id  tamen  diversum  inveni,  quod  evolutione  progrediente  huius  pars  postica, 
quae  caudae  latus  abdominale  fit,  antequam  oranino  eodem  modo  ut  in  Chironomo 
sese  extendit,  acutior  et  angustior  facta  in  vitellum  sese  inmittit,  donec  uncini  ad- 
modum  curvati  formam  ceperit,  tum  magis  magisque  sese  revolvit,  usque  dum  priorem 
rursus  adepta  sit  formam.  Annulorum  corporis,  capitis  membrorum  originem  taceo, 
id  tamen  non  omittam  me  antennas  in  embryonibus  non  deprehendisse ,  earumque 
loco  branchias  solum  observasse,  quae  mox  mandibulas  prius  ortas  et  postremo 
labrum  longitudine  aequant.  Hoc  e  rotundo  rhomboideum,  labium  e  subquadrato 
rotundum  et  sub  finem  triangulare  fit;  mandibularum  apex  in  embrvone  satis  obtusus 
manet,  eminentia  maxillaris  labium  multo  supercrescit  et  denique  in  palpum  et 
maxillam  scinditur.  Pes  spurius  unicus,  quo  Simulia  praedita  est,  ex  eminenths 
duabus  mox  in  unam  confluentibus  enascitur  et  postremo  cylindri  breviusculi  formam 
refert.  In  hoc  Insecto  quoque  parietes  corporis  laterales  post  abdominalem  oriuntur 
et  tandem  in  dorso  coalescunt. 

§•  19- 

Vitelli  in  embryone  gignendo  eadem  est  pars  atque  in  Chironomo.  Nulla  inclu- 
ditur  membrana,  sed  in  partem  externam  atque  internam  sese  dividit.  Ula  gradatim 
in  embryonis  dorsum  et  partes  ibi  sitas  ut  musculos,  vas  dorsale  atque  in  laciniam 
illam  parti  primitivae  annexam  ('§.  9),  tempore  quodam  antice  et  postice  trilobatam 
abit;  ex  hac  inlestinum  et  quod  continet  evadit.  Oris  et  oesophagi  originem  trans- 
milto,  de  ventriculo  et  proventriculo  autem  dicam,  hos  quoque  ab  abdomine  dorsum 
versus  crescere.  Glandularum  salivalium  et  urinalium  ortum  non  vidi,  oculorum 
coutra  binos  ellipticos,  luteos  primum,  deinde  fuscos,  deprehendi.  —  In  embryonibus, 
quos  maximos  natu  perscrulari  mihi  contigit ,  corpus  porrectum  et  parietis  dorsalis 
postice  particulam  finitam,  at  contra  de  ventriculi  latere  dorsali  et  recto  cum  ano 
ne  ullum  quidem  reperi  vestigium.  Lacinia  abdominalis  pallidior  facta  erat,  lobus 
anlicus  medius  evanuit,  laterales  in  annulo  secundo  et  tertio  forcipis  instar  mu- 
tati  erant. 

S-  20. 


Reliquum  est ,  ut  larvam  recens  natam  describam ,  quod  maioris  est  momenti , 
quum  ultimam  embryonis  evolutionem  non  repererim.  Larva  crassiuscula  est,  cylin- 
drica,  laevis,  capite  et  parte  postica  admodum  magnis.  Corporis  paries  abdominalis 
dorsali  multo  crassior  invenitur,  id  quod  ut  in  Chironomo  musculorum  longitudinalium 
discrimine  efficilur.  Horum  origo  eadem  est  quae  in  Chironomis,  tumorum  illorum 
tamen  hic  decem  tantum  inveni.  Pes  spurius  unicus  annuli  secundi  eminentiam 
longiusculam  apice  uncinulorum  corona  cinctam  refert.  In  ultimi  annuli  extremitate 
porus  grandis  conspicitur,  qui  marginibus  crassis,  serrulatis  corpori  affigendo  inservit. 
Paulo  anterius  in  dorso  anus  silus  est  cum  appendicibus  tribus  cylindricis,  respirationi 
forsan  destinatis.  Antennae  graciles,  branchiarum  radios  rarius  explicatos  vidi;  man- 
dibulae  denticulos  duos  et  pilorum  brevium  fasciculum,  maxillae  et  palpi  maxillares 
cylindrici  margine  antico  pilorum  seriem  habent.  Labrum  et  labium  priorem  serva- 
runt  formam ,  praeterquam  quod  hocce  dentibus  brevibus  autice  est  instructum. 
Tractus  intestinalis  ex  oesophago,  proventriculo  globoso,  ventriculo  cylindrico,  ilio 
semel  circumvoluto  et  recto  constat.  Vasis  dorsalis  contractiones  optime  conspiciun- 
tur,  harum  octoginta  horae  sexagesima  parte  numeravi.  In  cavi  abdominalis  parte 
media  et  postica  glandulae  duae  magnae,  cylindricae  cernuntur,  quarum  ductus  ex- 
cretorius  sub  ventriculo  proventriculum  versus  mihi  decurrere  visus  est,  quare  haud 
dubie  pro  glandulis  salivalibus  sunt  habendae. 

Vitelli  quod  reliquum  est  partim  venlriculum  et  provenlriculum ,  partim  in 
acervulos  dispersus  abdominis  cavum  implet;  lacinia  abdominalis  non  amplius  cernitur. 
Ex  his  relatis,  stadium  Simuliae  evolutionis  in  ovo  ultimum  iisdem  omnino  ac 
Chironomi  legibus  procedere  colligo. 

IV.    Donatia  crassipes i  ') 

$■  21. 

Quamquam  meae  de  hoc  Insecto  observationes  satis  sint  mancae ,  eas  palam 
facere    non    haesito ,    quum   Coleopterorum    evolulio   omnino   adhuc   incognita  sit.  — 


')     Coleopleri    larvae,    quarum    evolutionem    hic    describo,    ex    cl.    Prof.    O.  Heer   sententia  ad 
Donaciae  genus  et  quidem  crassipedem  ad  lacus  tigurini  littora  frequentissimam  pertinent. 

Omnia  tigurini  lacus  Nympheae  albae  folia  foraminibus  aerosis  rotundis  vel  ellipticis, 
diametro  1  —  2'"  metientibus  pertusa  offendi.  Folio  inverso  sub  quovis  foramine 
Donaciae  ova  simplici,  vel  duplici  plerumque,  annulo  circum  circumposita  inveni. 
Quodvis  e  vitello  luteo-viridi ,  membrana  vitellina  tenui  ac  chorione  crasso,  subpel- 
lucido  constat,  et  velamento  mucoso  tenaci  involutum  est,  quod  cum  adiacentibus 
arcte  sit  oppositum,  quadrati  longiusculi  formam  assumit.  Ova  elliptica  sunt,  ad 
axes  obtusa,  0,45'"  longa,  0,1'"  lata.  Ex  his  Donaciae  feminam  ut  ova  iu  aquam 
sibi  ipsi  inimicam  ponat,  mandibulis  folia  pertundere,  eaque  averso  capite  folii  laminae 
inferiori  affigere  opinor. 

§.  22. 

Prima  ovi  evolutio  blastodermalis  omne  vitellum  obtegentis  formatione  manifesta 
lit,  quod  ex  angusto  sensim  latius  evadit;  utrum  autem  ad  ovi  axes  primum  incipiat 
et  cellulis  nucleatis  constet  ut  in  Dipteris,  necne,  ob  opaciores  ovi  membranas 
diiudicare  non  potui.  Tum  dirumpit,  arctiusque  sese  contrahit,  et  taeniae  latiusculae 
instar  vitellum  ad  longitudinem  circumdat.  Haec  embryonis  pars  primitiva  a  capite 
ad  caudam  usque  abdominis  medium  referens  evolutione  procedente  modo  a  me  iam 
saepius  explicato  magis  sese  extendit,  donec  omnino  porrecta  sit.  Uua  cum  hac 
mulatione  antennae,  mandibulae  cum  eminentiis  maxillaribus  et  pedes  sex  ex  eius 
laleribus  oriuntur,  illae  anticamagis,  haec  postica  spectanlia.  Eodem  tempore  corporis 
annuli  a  primo  ad  tertium  decimum  usque  patefiunt  atque  in  annulo  primo  sulco 
satis  alto  labrum  a  labio  divisum  cernitur.  Vitellus  interim,  quo  magis  embryonis 
abdomen  sese  extendit,  eo  magis  denuo  superficiem  petivit. 

§.  23. 

Ouando  denique  embryonis  abdomen  rectum  iacet,  hae  evenirunt  mutationes. 
Capitis  dorsum  paene  totum  formatum  est;  labrum  inter  et  labium  os  cernitur , 
antenna  labrum  superat,  eminentie  maxillaris  labium  fere  aequat,  hae  et  maxilla 
angustiores  ac  longiores  deprehenduntur.  Pedes  tres  ex  annuli  secundi ,  tertii  et 
quarti  lateribus  enati  primum  cylindrici  et  medio  leniter  constricti  magis  crescunt 
atque  e  parte  basali  crassa  et  apice  tereli  constant.  Parietes  embryonis  laterales 
iam  orti  sed  nondum  in  annulos  divisi  spectantur  ,  dorsum  autem  annuli  secundi  ad 
tertium    decimum    usque    vitellus   haud   mutatus   tenet,    qui   abdomen   versus  tantum 

in    laciniam   pellucidiorem   abit.     In   capite   fere   omnino    evanescit,    ibidemque  oeso- 
phagus  conspicilur. 

§■   24. 

Nullos  praeterea  embryones  inter  hic  descriptos  et  maturos  vidi,  quare  ad  hos 
transeo.  His  caput  est  a  corpore  distinctissimum,  insertum,  oculis  quinque  duplici 
positis  serie,  ita  ut  tres  anteriora,  posteriora  duo  teneant,  antenna  in  basi  magna 
articulos  duos  filiformes  gerenle ,  mandibulis  cuneiformibus  dente  unico  instructis , 
eminentia  maxillari  in  palpum  et  maxillam  divisa,  labio  elongato,  palpis  suis  praedito. 
Pedes  a  partis  primitivae  lateribus  orti,  nunc  omnino  abdominali  in  facie  siti  sunt, 
quare  partem  primitivam  ulterionbus  evolutionis  stadiis  sese  contrahere  et  lateris 
abdominalis  medio  respondere  opinor.  Eorum  articuli  quatuor  distincte  cernuntur; 
ultimus  conicus  el  secundus  cylindricus,  hic  seta,  ille  ungue  praedili,  tarso  et  libiae, 
tertius  et  quarlus  crassi  femori  et  coxae  cum  trochantere  respondent.  Caudae  annuli 
tres  posteriores  nunc  abdomen  versus  curvati,  ullimi  et  paenultimi  latera  seta  longa 
praediti  atque  ex  tertii  dorso  lubuli  duo  cylindrici  cum  trachearum  truncis  communi- 
cantes  enati  sunt.  Intestinorum  tracheae  maiores,  ventriculus,  oesophagus,  glandulae 
salivales  et  vasa  urinifera  per  dorsum  adhuc  tenerum,  nou  satis  exacte  tamen,  per- 
spiciuntur,  quare,  ut  ea  in  larvis  iam  exclusis  viderim,  describam.  Oesophagus  in 
annulo  secundo  ad  ventriculum  longum  cylindricum  sese  dilatat,  qui  in  nouo  intestino 
brevi,  ilio  etrecto,  continuatur.  Glandulae  salivales  permagnae  secundum  et  tertium 
annulum  implenles  in  cardiam  ostia  habent;  glandulae  urinales  quatuor  cylindricae 
retro  pylorum  ex  intestino  nascuntur.  Trunci  trachearum  maximi  in  abdominis  latere 
siti  sunt  et  ramulos  multos  ad  intestina  atque  in  caput  mittunt;  poslice  cum  canalibus 
respirationis  externis  supra  memoratis  communicant,  ibidemque  trunco  transverso  in- 
ter  se  cohaerent.     Vitelli  in  larvis   et   embryonibus   maturis   vestigium  nulium  reperi. 

§.  25. 

Ex  his  Donaciae  evolutionis  fragmentis,  quamquam  multum  adhuc  in  dubio 
relinquant,  id  tamen  colligi  potest,  maioris  momenti  res,  blastodermatis  nempe, 
partis  primitivae,  membrorum  et  corporis  parietum  formalionem  eodem  modo  atque 
in  Dipteris  fieri.  Quas  vero  partes  vitellus  ad  intestina  gignenda  agat,  magis  dubium 
videtur.  Quum  vero  laciniam  abdominalem ,  ut  in  Chironomo  et  Simulia  observaverim , 

Omnia  tigurini  lacus  Nympheae  albae  folia  foraminibus  aerosis  rotundis  vel  elliplicis , 
diametro  1  —  2'"  melientibus  pertusa  offendi.  Folio  inverso  sub  quovis  foramine 
Donaciae  ova  simplici,  vel  duplici  plerumque,  annulo  circum  circumposita  inveni. 
Qaodvis  e  vitello  luteo-viridi ,  membrana  vitellina  tenui  ac  chorione  crasso,  subpel- 
lucido  constat,  et  velamento  mucoso  tenaci  involutum  est,  quod  cum  adiacentibus 
arcte  sit  oppositum,  quadrati  longiusculi  formam  assumit.  Ova  elliptica  sunt,  ad 
axes  obtusa,  0,45'"  longa,  0,1'"  lata.  Ex  his  Donaciae  feminam  ut  ova  in  aquam 
sibi  ipsi  inimicam  ponat,  mandibulis  folia  pertundere,  eaque  averso  capite  folii  laminae 
inferiori  affigere  opinor. 

§.  22. 

Prima  ovi  evolutio  blastodermalis  omne  vitellum  obtegentis  formatione  manifesta 
fit,  quod  ex  angusto  sensim  latius  evadit;  utrum  autem  ad  ovi  axes  primum  incipiat 
et  cellulis  nucleatis  constet  ut  in  Dipteris,  necne,  ob  opaciores  ovi  membranas 
diiudicare  non  potui.  Tum  dirumpit,  arctiusque  sese  contrahit,  et  laeniae  latiusculae 
instar  vitellum  ad  longitudinem  circumdat.  Haec  embryonis  pars  primitiva  a  capite 
ad  caudam  usque  abdominis  medium  referens  evolutione  procedente  modo  a  me  iam 
saepius  explicato  magis  sese  extendit,  donec  omnino  porrecta  sit.  Uua  cum  hac 
mulatione  antennae ,  mandibulae  cum  eminentiis  maxillaribus  et  pedes  sex  ex  eius 
laleribus  oriuntur,  illae  antica  magis,  haec  postica  spectantia.  Eodem  tempore  corporis 
annuli  a  primo  ad  tertium  decimum  usque  patefiunt  atque  in  annulo  primo  sulco 
satis  alto  labrum  a  labio  divisum  cernitur.  Vitellus  interim,  quo  magis  embryonis 
abdomen  sese  extendit,  eo  magis  denuo  superficiem  petivit. 

§•  23. 

Quando  denique  embryonis  abdomen  rectum  iacet,  hae  evenirunt  mutationes. 
Capitis  dorsum  paene  totum  formatum  est;  labrum  inler  et  labium  os  cernitur , 
anlenna  labrum  superat,  eminentie  maxillaris  labium  fere  aequat,  hae  et  maxilla 
angustiores  ac  longiores  deprehenduntur.  Pedes  tres  ex  annuli  secundi ,  tertii  et 
quarli  lateribus  enati  primum  cylindrici  et  medio  leniter  constricti  magis  crescunt 
atque  e  parte  basali  crassa  el  apice  tereti  constant.  Parietes  embryonis  laterales 
iam  orti  sed  nondum  in  annulos  divisi  spectantur  ,  dorsum  autem  annuli  secundi  ad 
tertium    decimum    usque    vitellus   haud   mutatus   tenet,    qui   abdomen   versus  tantum 

in    laciniam    pellucidiorem   abit.     In   capite   fere   omnino    evanescit,    ibidemque  oeso- 
phagus  conspicitur. 

§•  24. 

Nullos  praeterea  embryones  inter  hic  descriptos  et  maturos  vidi,  quare  ad  hos 
transeo.  His  caput  est  a  corpore  distinctissiniura,  insertum,  oculis  quinque  duplici 
positis  serie,  ita  ut  tres  anteriora,  posteriora  duo  teneant,  antenna  in  basi  magna 
arliculos  duos  filiformes  gerente ,  mandibulis  cuneiformibus  dente  unico  instructis , 
eminentia  maxillari  in  palpum  et  maxillam  divisa,  labio  elongalo,  palpis  suis  praedito. 
Pedes  a  partis  primilivae  lateribus  orti,  nunc  omnino  abdominali  in  facie  siti  sunt, 
quare  partem  primitivam  ulterionbus  evolutionis  stadiis  sese  contrahere  et  lateris 
abdominalis  medio  respondere  opinor.  Eorum  articuli  quatuor  distiucte  cernuntur; 
ultimus  conicus  el  secundus  cjlindricus,  hic  seta,  ille  ungue  praediti,  tarso  et  tibiae, 
tertius  et  quarlus  crassi  femori  et  coxae  cum  trochanlere  respondent.  Caudae  annuli 
tres  posteriores  nunc  abdomen  versus  curvati,  ultimi  et  paenultimi  latera  seta  longa 
praediti  atque  ex  tertii  dorso  tubuli  duo  cylindrici  cum  trachearum  truncis  communi- 
cantes  enati  sunt.  Intestinorum  tracheae  maiores,  ventriculus,  oesophagus,  glandulae 
salivales  et  vasa  urinifera  per  dorsum  adhuc  tenerum,  non  salis  exacte  tamen,  per- 
spiciuntur,  quare,  ut  ea  in  larvis  iam  exclusis  viderim,  describam.  Oesophagus  in 
annulo  secundo  ad  ventriculum  longum  cylindricum  sese  dilatat,  qui  in  nouo  intestino 
brevi ,  ilio  et  recto ,  continuatur.  Glandulae  salivales  permagnae  secundum  et  tertium 
annulum  implentes  in  cardiam  ostia  habent;  glandulae  urinales  qualuor  cylindricae 
retro  pylorum  ex  intestino  nascuntur.  Trunci  trachearum  maximi  in  abdominis  latere 
siti  sunt  et  ramulos  multos  ad  intestina  atque  in  caput  mittunt;  postice  cum  canalibus 
respirationis  externis  supra  memoratis  communicant ,  ibidemque  trunco  transverso  in- 
ter  se  cohaerent.     Vitelli  in  larvis   et   embryonibus   maturis   vestigium  nullum  reperi. 

§•  25. 

Ex  his  Donaciae  evolutionis  fragmentis,  quamquam  multum  adhuc  in  dubio 
relinquant,  id  tamen  colligi  potest,  maioris  momenti  res,  blastodermatis  nempe, 
partis  primitivae,  membrorum  et  corporis  parietum  formalionem  eodem  modo  atque 
in  Dipteris  fieri.  Ouas  vero  partes  vilellus  ad  intestina  gignenda  agat,  magis  dubium 
videtur.  Ouum  vero  laciniam  abdominalem ,  ut  in  Chironomo  et  Simulia  observaverim , 

ad  sententiam  adducor,  etiam  in  Simulia  ventriculum  medio  in  vitello  oriri,  huiusque 
vero  reliquam  partem  in  abdomine  sitam  consumi ,  antequam  embryo  ex  ovo  eruperit. 

Articulatorum  evolutio  cum  vertebratorum  comparata. 

§■  26. 

Germanorum  ingenio  debet  scientia,  ut  res  et  animales  et  inanimae  non  amplius 
inter  se  disiunctae  et  sui  quaeque  iuris  habeantur,  sed  ut  omnes  una  et  eadem  lege 
insita  formalas  esse  patefactum  sit.  Hae  eorum  rationes,  qui  vim  divinam  in  natura 
quoque  sitam  esse  censuerunt,  iam  fructus  tulerunt  optimos.  Chaos  quod  illam 
amplectebatur,  illustratum  est,  ac  magis  magisque  evolvitur.  Non  amplius  res  leviores 
maximi  momenti  aestimabuntur ,  et  discrimina  gravissima  mentem  humanam  fugient, 
sed  rerum  ipsarum  naturam  intimam  praeclara  illa  idea  in  lucem  semper  magis 
proferet. 

§•  27. 

Si  nostram  animalium  articulatorum  scientiam  contemplamur;  facile  intelligi 
potest,  philosophiam  naturalem  recentioris  aetatis  hic  quoque  inquirendi  vias  omnino 
fere  novas  demonstrasse.  Formis  exterioribus  describendis ,  structuraeque  interiori 
scrutandae  operam  omnem  dederunt  veteres,  recentiores  contra  in  graviora  incubue- 
runt,  et  organa  inter  se  et  omnia  animalium  genera  comparare  inceperunt.  —  Sic 
mandibulas,  maxillas  et  reliqua  capitis  membra  nihil  aliud  quam  pedes  mutatos  esse 
docuit  Savigny ,  Audouin  Insectorum  dermatosceleton  cum  Crustaceorum  comparavit; 
ad  controversiam  de  systeniate  nervoso  diuturnam  saepiusque  ancipitem  magnum 
momentum  attulit  1.  Miiller,  Oken  insectorum  alas  decapodum  branchiis  analogas  esse 
decrevit,  Rathke  Astaci  singula  stadia  embryonalia  in  ceteris  Crustaceis  per  totam 
manere  vitam  demonstravit.  Multi  alii  praeterea  in  his  rebus  sunt  versati,  quos 
ignorare  nefas  esset.  Sed  rem,  quae  plurimum  interfuisset,  articulatorum  structurae 
omnis  et  evolutionis  cum  vertebratorum  accurate  contendendae  paucissimi  adierunt. 
Omnes  naturae  inquisitores  in  eo  consentiebant,  articulalorum  corporis  partem  pedes , 
maxillas  membraque  cetera  gerentem  abdomen,  alteram  esse  dorsum,  quia  uti  in 
plurimis  vertebratis  haec  solem ,  terram  illa  spectabaut.  Primi ,  qui  aliter  sensierunt , 
fuere  Rathke  et  Geoffroy  de  St.-Hilaire. 

§•  28. 

Rathke ')  Astaci  evolutione  summa  cum  diligentia  perscrutata  hoc  prae  se  fert 
iudicium ,  Astaci  et  vertebratorum  evolulionem  simili  evenire  modo :  in  ambobus 
blastodermate  et  parle  primitiva,  aliis  carina  dicta,  incipere,  inde  vitellum  versus 
embryonis  latera  enasci  et  in  averso  concrescere,  stratum  mucosum  et  intestina  carinae 
proxima  orire,  in  opposito  coalescere,  cor  et  saccum  vitellinum  parti  primitivae 
aversa  iacere  :  eo  contra  differre,  quod  laminae  dorsales  (Ruckenplatten)  in  Astaco 
plane  desunt,  svstema  nervosum  inter  cariuam  et  intestinum  loca  tenet,  processus 
tamen ,  a  quibus  obtegitur ,  vertebrarum  arcubus  analogi  sunt ,  quod  porro  cauda , 
pedes,  maxilla  cetera  parlem  primitivam  versus  inflexa  reperiuntur,  os,  anus, 
glandulac  genitales,  oculi  in  oppositis  atque  in  vertebratis  formantur.  Ex  his  omnibus 
Astacum  ac  propemodum  Araneam  et  Insecta,  quamquam  prima  origine  cum  verte- 
bratis  conveniunt,  evolutione  ulteriore  omnino  ab  iis  differre  colligit;  ceterum 
articulatorum  abdomen,  vertebratorum  tergo  respondere  dicit.  —  Geoffroy  de  St. 
Hilaire2)  poslquam  systema  vertebratorum  osseum  accurate  examinasset,  arliculatorum 
evolutionis  tamen  neutiquam  gnarus,  hanc  emisit  sententiam,  animalia  articulata 
vermibus  exceptis  in  columna  ipsa  vertebrarum  sita  esse,  i.  e.  eorum  vertebrarum 
corpora ,  formam  primitivam  cylindri  ossei  adhuc  retinentia  nervos ,  intestina ,  musculos , 
cor  cet.  in  se  continere ,  ideoque  magnitudinem  valde  amplam  assumpsisse ;  verte- 
brarum  arcus  igitur  nervis  aliter  inclusis  non  evaluisse,  sed  in  membra  transformatos 
esse;  ad  horum  situm  horizonlalem  explicandum  opinionem  nimis  singularem  articu- 
lata  corporis  latus  terram    versus  vertere  in  auxilium  vocat. 

§.  29. 

Dictum  hoc  multum  in  mente  agitaverunt  Galli  et  mox  alter  quidam  3)  de  hac 
re  verba  fecit.  Iste  articulatorum  systemali  nervoso  verlebratorum  sympathico  adae- 
quato  illorum  columnam  verlebrarum  in  abdomine  loco  sternum  dicto  sitam,  earumque 
arcus   in   membra   formatos  esse  contendit.     Insuper  parietes  corporis  laterales  costis 


')     Entwickelungsgeschichte  des  Flusskrebses,  p.  77  sqq. 

2)  Annales  des  sciences  naturelles,  1824,  p.  295  sqq. 

3)  Annales  des  sciences  naturelles ,  1824,  p.  304  sqq." 

valde  dilatatis,  dorsum  sterno,  insectorum  alas  vertebratorum  pedibus  respondere 
dicit,  quae  omnia  tractus  inteslinalis ,  nervorum  et  arteriarium  situ  vult  demonstrari. 
—  Nunc  via  paluit,  qua  progredi  debuisset  scientia,  sed  qui  post  viros  tres  ad  rem 
sane  difficillimam  vertebrata  cum  evertebratis  comparandi  accedere  conati  sunt  pleri- 
que  maioris  momenti  nil  attulerunt,  et  pcr  ambitum  verborum  res  notas  enuncia- 
verunt  vel  summas  modo  attigerunt.  Plerique  in  dicto  illo  Burdackii  acquiescebant , 
evertebratum  sub  vitello ,  vertebratum  supra  eundem  formari.  Solus  von  Baer t) 
ingenii  sui  acumine  rem  explicuit  et  vertebratis  bigeminam ,  geminam  articulatis  ad- 
scripsit  evolutionem,  quum  haec  ex  parte  primitiva  in  unara  solum,  illa  in  duas 
crescant  partes.  Evolutionis  consensum,  si  horum  abdomen  tergo  illorum  adaeques, 
agnovit,  sed  articulatorum  evolutionem  ab  abdomine  dorsum  versus  procedere,  quam 
in  tergo  ea  ingredi  dicere  mavult,  quum  eorum  latus  inferius  multis  notis  non 
spernendis  ut  pedum,  oris ,  ani,  oculorum,  antennarum  situ  ventris  charactere  prae- 
ditum  appareat.  Valentin 2)  denique  Baerii  sententiam  assensione  sua  comprobavit , 
uberiusque  de  ea  disseruit.  —  Haec  sunt  graviora,  quae  de  hac  re  in  lucem  hactenus 
prodierunt  iudicia ;  quae  ex  novissimis  de  animalium  evolutione  et  structura  inquisitio- 
nibus  colligi  possunt ,  in  sequentibus  tradam. 

§•  30. 

In  omnibus  articulatis  hactenus  cognitis  blastoderma  aeque  atque  in  vertebratis 
in  stratum  serosum  et  mucosum  sese  dividit,  illud  ad  nervos,  cutem  cum  epider- 
mide,  partes  corneas  et  musculos,  hoc  ad  tractum  intestinalem  cum  appendicibus 
formanda.  In  Dipteris  et  Coleopteris  solum  membrana  vitellum  circumdans  propria 
omnino  deest,  at  hic  quoque  intestina  omnia  ex  eadem  vitelli  parte  oriuntur  ut  in 
aliis.  In  ambobus  porro  ad  stratum  serosum  embrjonis  pars  primitiva  (Primitivtheil, 
von  Baer;  Urtheil ,  Bathke)  laminae  ventrales,  von  Baer  (Plicae  abdominales,  Pander; 
iaminae  abdominales ,  Wolf;  Visceralplatten ,  Beichert)  quae  postquam  vitello  super- 
creverunt  sibi  coalescunt,  atque  dorsales  pertinent.  De  his  alio  loco  pluribus;  quod 
autem  attinet  ad  partem  primitivam  ,  in  permultis  articulatis  a  blastodermate  re  vera 
diversa  reperitur ,  sic  in  Decapodis ,  Arachnidis ,  Insectis ,  haud  dubie  etiam  in  omni- 


')     Zur  Entwickelungsgeschichte  der  Thiere,  erster  Theil,  p.  242  sqq. 
2)     Handbuch  der  Entwickelungsgeschichte  des  Menschen,  p.  602  sqq. 

bus  Isopodis  cl  Amphipodis;  in  Entomoslracis  contra  atque  Arlhrodeis  aut  blastoderma 
deest,  aut  cum  parte  primitiva  unum  est  et  idem. 

§■  31. 

Systema  nervosum  aeque  et  fornia  et  situ  cum  vertebratorum  congruit. 
Primum  agaiu  de  nervis  animalibus.  Ex  quo  Rathke  et  von  Baer  evertebrata  a  verte- 
bratis  eo  maxime  differre  pronunciaverunt,  quod  horum  medulla  et  cerebrum  strati 
serosi  externas ,  gangliorum  catena  illorum  internas  teneat  partes ,  omnibus  id  placuit. 
Sed  nonne  iam  hoc  edicto  illi  diflidi  iussit,  quod  in  omnibus  articulatis,  quantum 
ego  quidem  sciam,  nervi  animales  externe  cute  et  epidermide  solum,  inlerne  mus- 
culorum  longitudinalium  alto  stralo  obteguntur?  An  quis  de  eo  dubitavit ,  quin 
musculi  isli  ad  stratum  serosum  pertineant?  Non  fore  credo;  attamen  si  quis  haesi- 
taret,  ul  Diptera  adeat,  et  supra  relata  (§§•.  15,  20)  secum  cogitet,  quaeso.  In 
his  certe  quidem  strati  serosi  pars  abdominalis  in  tres  scinditur  partes,  quarum 
intima  crassa  iu  musculos  longitudinales,  in  nervos  media,  externa  in  culem  abit, 
ita  ut  omnino  sit  perspicuum,  nervos  animales  in  exteriore  strali  serosi  parte  nasci. 
Profecto  si  articulata  vertebrarum  coluiuna  praedita  essent,  interiora  versus  nervi 
a  strato  mucoso  magis  separati  fuissent ,  quum  autem  haec  desit ,  musculi  solum  inter 
eos  et  inteslina  iacent.  Ceterum  musculorum  illa  columna  prima  chordae  dorsalis 
et  verlebrarum  vestigia  mihi  ostendere  videtur ,  quum  hae  in  animalibus  superioribus 
eadem  teneant  loca  atque  non  minus  e  parte  primiliva,  ubi  strato  mucoso  adiacet, 
originem  ducant.  Arliculatorum  nervi  deinde  externe  cule  solum  et  neutiquam 
vertebrarum  arcubus  eliam  ac  musculis  sunt  obtecti,  quum  in  iis  laminae  dorsales, 
de  quibus  mox  verba  faciemus,  non  coalescanf.  Canali  igitur  nullo  includuntur  et 
ubi,  ul  in  Insectis  et  Crustaceis  aliquibus  processus  circa  nervos  reperiuntur,  ob 
formam  el  orlum  cutis  procreationcs  magis,  quam  arcuum  et  columnae  vertebrarum 
vestigia  habendi  sunt. 


*b* 


§.  32. 

Aliud  quoque  discrimen  inter  nervos  animales  in  eo  reperere  Bathke  et  von 
Baer,  quod  uiedulla  spinalis  et  cerebrum  canalis  teneri  fluido  impleti  inslar  oriatur, 
cuius  partes  internae  deinde  solidescunt,  articulatorum  nervi  contra  e  lirmo  constenl 
textu,    et   iam   ab   initio   ut  gangliorum   catena   nascantur.     Sed    quod  ad  texturam, 

quisne ,  inquam ,  articulatorum  nervos  primo  geneseos  momento  tetigit ?  Forma 
revera  hi  nervi  a  medulla  et  cerebro  differunt.  Sed  nonne  viri  illi  huic  rei  iusto 
maiorem  tribuere  vim?  Nervorum  animalium  systema  non  in  omnibus  eadem  esse 
potest  forma,  sed  id  quoque  a  simplici  progredilur  ad  magis  complicatum.  Si  arti- 
culata  cum  avibus  vel  maramalibus  comparatis ,  eius  distantiam  nolite  demirari ,  quum 
et  formam  et  evolutionem  non  tam  diversam  reperissetis ,  si  Cyclostomos,  Triglam 
vel  Tetrodontem  ad  conferendum  elegissetis.  Nervorum  enim  in  animalium  serie 
haec  esse  videtur  evolutio  :  initio  duplex  est  gangliorum  catena ,  deinde  ganglia  et 
commissurae  a  posterioribus  anleriora  versus  coalescunt ,  postremo  ganglia  omnia 
concrescunt,  inque  cerebro  solum  ultima  disiuncta  manent.  Quare  mirum  non  est, 
quantum  mammalium  medulla  primis  evolutionis  stadiis  ab  articulatorum  nervis  diffe- 
rat,  quum  organon  formam,  qua  in  inferioribus  animalibus  praeditum  erat,  in  supe- 
rioribus  prima  quoque  genesi  imperfecte  tantum  referre  omnes  sciant.  f)uod  denique 
ad  articulatorum  ganglii  cerebralis  situm  attinet,  von  Baer ,  vir  sagacissimus ,  iam 
recte  monuit J) ,  id  revera  non  supra  oesophagum  sed  ante  eum  iacere ;  quod  in  iis , 
ubi  oesophagus  cum  ventriculo  angulum  recto  accedentem  facit,  optime  perspicitur, 
in  aliis  contra,  ubi  recta  magis  decurrit  via  atque  os  in  antico  corpore  posilum  est, 
minus  clare  patet.  Cerebrura  igitur  in  animalibus  inferioribus  quoque  ut  reliqua 
ganglia  ad  partem  primitivam  pertinet. 

§.  33. 

Articulatorum  nervus  recurrens ,  ut  iam  G.  R.  Tremranus  atque  inprimis  /.  Miiller 
docuerunt,  maximi  momenti  rebus  cum  sympathico  congruit:  intestinis  inservit,  in 
facie  eorum  vitellina  decurrit,  excellit  gangliorum  formatione,  et  evolutione  sua  a 
ganglio  cerebrali  non  pendet,  quamquam  ei  annexus  est.  Agamus  denique  de  sensibus. 
Oculi  in  vertebralis  partis  primitivae  tenent  latera,  atque  ex  ea  oriuntur.  Sic  quoque 
in  plerisque  Crustaceis  et  omnibus  fere  Insectis  sunt  positi,  in  aliis  contra  plus 
minusque  in  capitis  parte  vitellina 2)  situm  habent ,  ut  in  Arachnidis  et  Arthrodeis. 
Res  igitur  incerta  maneret,  nisi  liathke  observationibus  de  Decapodorum  evolutione  eam 
decerneret.     Nam  in  Astaco ,  Palaemone ,  Crangone  oculos  cum  pediculis  inter  prima 


')     Ueber  Entwickelungsgeschichte  der  Thiere,   I.  p.  235. 
2)     Latus  parti  primilivae  opposilum  vitellinum  dico. 

corporis  membra  e  partis  primitivae  lateribus  enasci  vidit,  quare  eos  ad  hanc  pertinere 
partem  pro  cerlo  et  explorato  habeo,  etsi  haud  raro  evolulione  ulteriore  ad  loca 
fere  opposita  progrediuntur.  Organa  auditus,  quae  in  Crustaceis  solum  novimus 
sine  ullo  dubio  ad  partis  primitivae  latera  sita  sunt ,  ut  in  vertebratis  omnibus. 

§•  34. 

Strati  mucosi  et  tractus  intestinalis  origo  et  evolutio  eadem  est  in  articulalis 
atque  in  vertebratis.  Oritur  enim  hoc  stratum  inter  vilellum  et  slratum  serosum , 
ubi  pars  primitiva  est  sita,  tum  vitellum  supercrescit,  inque  opposito  coalescit.  lam 
in  articulatis  plerisque  saccus  hic  vitellum  includens  continuo  intestinum  fit,  in  paucis 
(Decapodis)  in  saccum  vitellinum  proprium  alque  in  inteslinum  sese  dispertit,  quod 
semicanalis  instar  e  strati  mucosi  primordio  nascitur,  a  sacco  vilellino  magis  se  solvil, 
et  postremo  ubique  ad  canalem  concrescit.  Prima  illa  strati  mucosi  evolutio  ut  gradu 
infdma  in  animalium  superiorum  paucissimis  (Balrachiis)  solura  reperilur,  haec  contra 
inprimis  tractus  intestinalis  e  semicanali  in  canalem  mutatio  plerisque  est  fere  eadem . 
quamvis  in  omnibus  faciem  diversam  praebeat,  quum  in  mammalibus,  avibus  el 
amphibiis  praeter  Batrachia  saccus  vitellinus  sive  vesicula  umbilicalis  strato  seroso 
non  sit  obtecta  ut  in  arliculatis ,  inque  Raiis,  Squalis  et  Blennio  quamquam  ab  eo 
tecta  extra  embryonis  abdominis  cavum  iaceat.  Etiam  in  Inseclis,  ubi  stratum 
mucosum  deest,  ventriculi  medio  in  vitello  primo  orilur  paries  parti  primitivae 
annexus,  dein  latera  formantur,  ac  postremo  in  parte  vitellina  clauduntur. 

§.   35. 

Os  et  ani  orificium  in  vertebratis  mature  atque  eodem  fere  tempore  oriuntur; 
intestinorum  tractus  a  capite  et  cauda  simul  medium  versus  formatur,  ibique  ductus 
omphalo-enterici  in  intestinum  tenue  ostium  reperitur.  Pari  modo  iu  articulatis  pro- 
cedit  nalura.  Os  et  anus  primis  evolutionis  stadiis  nascuntur,  inteslina  antice  et 
postice  primum,  poslremo  medio  in  corpore  coalescunt  (Astacus,  Insecta);  saccus 
vitellinus  denique  pone  ventriculum  cum  intestino  tenui  communicat  (Astacus).  Dis- 
crimina  tamen  non  praetereamus.  In  omnibus  articulatis  os  partem  primitivam 
perforat;  in  vertebralis  opposita  tenet  loca,  quum  in  parle  embryonis  primitiva  iaceat. 
Hanc  rem  hoc  loco  praeterimus  et  infra  uberius  de  ea  disseremus.  Anus  quoque 
in    articulatis   partem    primitivam   pertundere  dicitur,    quum   in   omnibus  fere  caudae 

apici  proximus ,  vel  revera  in  partis  primitivae  planitie  iaceat;  attamen  de  hoc  dubi- 
tare  mihi  liceat ,  quum  accuratae  observationes  repugnent.  In  Astaco ')  anus  in 
parte  vitellina  oritur,  dein  ad  ultimam  caudam  pergit  et  postremo  in  partis  primitivae 
latere  situm  habet;  in  Hirudine2)  atque  in  Insectorum  larvis  anus  (§§.  10,  20)  pari 
modo  in  partis  primilivae  oppositis  nascitur,  quamvis  haud  raro  ultimo  corpori 
proximus  sit;  in  Insectorum  imagiuibus  denique  medio  inter  partem  primitivam  et 
vitellinam  situm  habet.  Huc  accedit,  quod  in  Daphniis  et  Lynceo 3)  anus  media  in 
parte  vitellina  vel  longe  ante  caudae  apicem  oritur.  Ex  his  anum  in  articulatis  partem 
vitellinani  perforare  atque  in  ea  oriri,  posthac  apud  pleraque  ad  caudae  apicem  in 
paucis  ad  partis  primitivae  latus  pergere  iure  colligi  potest. 

§.  36. 

Quod  attinet  ad  glandulas  salivales  et  urinales,  haud  dubie  etiam  ad  genitales, 
e  traclu  intestinali  non  enasci,  sed  suo  iure  oriri  iam  supra  exposui,  pari  modo 
quo  vertebratorum 4)  glandulae  salivales,  renes,  tesliculi ,  ovaria  gignuntur.  Articula- 
torum  hepar5)  contra  (Astacus,  Oniscus,  Idolhea,  Ligia,  Amphipoda)  certe  ex 
intestini  pariete  parti  primilivae  adiacente  enascitur,  et  postea  ad  latera  vel  supra 
intestinum  in  partem  vitellinam  sese  extendit,  quod  etiam  in  vertebratis,  testibus 
von  Baer  et  Muller ,  occurrit.  Giandularum  genitalium  in  arliculalis  magna  quod  ad 
situm  spectat,  adesse  videtur  varietas.  In  Arthrodeis  inler  partem  primitivam  et 
intestina,  in  Entomotracis  (Daphnia,  Cypris6),  Lynceus)  ad  intestinorum  latera  sitae 
sunt,  in  Crustaceis  ceteris,  Arachnidis  et  Insectis  ad  lalus  et  supra  tractum  intesti- 
norum  locum  tenent.  Ductus  eorum  excretorii  niox  partem  primitivam  perforant 
!  Arthrodei ,  Crustacea,  Arachnidae)  mox  infra  anum  oslia  habent  (Insecta).  Anima- 
lium   superiorum   contra   ductus  deferenles  et  vagina  in  parte  vitellina  sese  aperiunt. 


')     Iiathke  ,   Flusskrebs,  p.  21,  27. 

2)  Weber,  1.  c. ,  p.  395. 

3)  Rathke,  Abhandlungcn  zur  Enlwickeluugsgescbichte ,  II.  p.  92. 
*)     Henle,  allgemeine  Anatomie,  p.  992. 

*)  Rathke,  Flusskrebs ,  p.  49;  Morphologie,  p.  62,  67,  72;  Abhaodlung  zur  Bildungsge- 
schichte.  p.  77. 

6)  Suut  bermapbrodili;  in  quavis  enini  Cypri  fuscata  ova  et  capsulas  duas,  O.Ofi'"  longas, 
0,05'"  latas,  filis  spermaticis  lincaribus,  0,26'"  longis,   convolutis  arctissimc  impletas  reperi. 

sive  quod  cum  recto  communicent  (Aves,  Amphibia)  sive  ante  auum  (mammalia) 
sive  pone  eum  (Pisces  permulti)  appareant.  Glandulae  ipsae,  testes  et  ovaria  vel 
post  intestinum  iacent  (Aves,  Amphibia,  Pisces),  vel  quamvis  ante  id  sita  sint 
(Mammalia)  prima  gencsi  inter  stratum  serosum  el  mucosum  nascuntur.  Articulatorum 
igitur  et  verlebratorum  glandulae  genitales  in  eo  congruere  videntur,  ut  inter  partem 
primilivam  et  intestina  originem  ducanl,  ibidemque  in  inferioribus  classibus  per  totam 
maneant  vitam,  in  superioribus  anteriora  versus  pergant.  Magnopere  contra  ductuum 
excretoriorum  situ  differunt,  quum  hi  in  articulatis  inferioribus  partem  primitivam 
perforent,  in  Insectis  caudae  apicem  leneant,  in  vertebratis  in  parte  vitellina  appa- 
reant.  —  Cor  denique  in  arliculalis  et  vertebratis  in  parte  vitellina  positum  est  in 
medio,  inter  slratum  serosum  ac  mucosum.  Formain  canalis  recti  longiusculi,  qua 
in  illis  per  tolam  vitam  praeditum  est,  hi  primo  geneseos  stadio  referunt. 

§.   37. 

Quae  igitur  hactenus  de  evolutione  et  partium  situ  et  forma  retulimus,  omnia 
fere  congruunt ,  si  articulatorum  et  vertebralorum  partes  primitivas  idem  significare 
volumus ,  vel  illorum  abdomen  sic  dictum  horum  dorso  respondere  ponimus.  Attamen 
superest  res  sane  difficillima  ad  amborum  membra  comparanda  et  recte  interpretauda. 
Qui  priores  sententiam  illam  iam  emiserunt,  Rathke,  von  Baer,  Burdach,  Treviranus, 
ultra  progredi  non  ausi  sunt,  vel  ut  Geoffroy  et  alter  ille  Gallus  faustum  non  habuere 
successum.  Evolutionis  historia  optima  hactenus  organorum  in  consensu  et  discrimine 
iudicando  mihi  fuit  arbitra;  eius  auxilio  in  posterum  quoque  inceptum  ad  prosperum 
finem  perducere  conabor. 

§.  38. 

Consideremus  primum  articulatorum  membra  terram  spectantia.  Parte  primiliva 
formata  omnium  partium  prima  oriuntur.  Enascuntur  ex  eius  lateribus  ut  eminentiae 
parvulae ,  vix  discretae,  sibi  adversae ,  quae  antice  primum,  postremo  in  cauda 
apparent ;  posthac  longiores  factae  et  varia  inductae  forma  in  pedes  veros  ac  spurios , 
maxillas,  mandibulas,  antennas,  oculorum  pedunculos  cet.  mutantur,  rarius  inter  se 
coalescunt  ut  larvarum  quarundam  pedes  spurii  (Simulia)  et  Parasitorum  membra 
(Bracbiella,    Achtheres,    Tracheliastes ).     Haec    ex   Herold    de    Araneis1),    Rathke   de 


')     De  Aranearum  generatione. 

Astaco1),  Onisco2),  Asello3),  Scorpione4)  et  meis  de  Chironomo,  Simulia,  Donacia 
observationibus  luce  clariora  evaserunt.  Iam  si  vertebratorum  respondentes  quaerimus 
partes  nullas  reperiemus  alias  quam  laminas  dorsales.  Hae  quoque  primo  evolutionis 
tempore  parte  primitiva  iam  orta,  antequam  chorda  dorsalis  appareat5),  ex  eius 
lateribus  a  capite  posteriora  versus  surgunt,  et  eminentiarum  longarum  paulo  altarum 
faciem  praebent.  Ex  his  igitur  colligimus  atque  edicimus,  articulatorum  pedes, 
■membraque  cetera  his  analoga,  esse  vertebratorum  laminas  dorsales  in  singulas  partes 
disiunctas ,  laminas  dorsales  contra  articulatorum  membra  esse  inter  se  continua.  Hoc 
discrimen  levioris  est  momenti,  quum  articulata  referant  animalia,  quorum  cor- 
poris  partes  tamquam  sui  quaeque  iuris  et  parum  inter  se  coniunctae  sunt;  gra- 
vissimum  vero  in  eo  inest ,  quod  articulatorum  laminae  dorsales  non  ut  vertebra- 
torum  coalescunt,  sed  per  totam  vitam  divisa  manent  atque  in  raembra  transformantur. 
Ouare  deest  in  illis  canalis  laminarum  dorsalium  coniunctione  orlus,  quo  horum 
medulla  continetur,  et  nervi  animales  minus  bene  conditi  in  superficie  fere  patent. 
Von  Baer  et  Rathke,  qui  alteris  geminam ,  alteris  bigeminam  adscripserant  evolutionem 
in  eo  igitur  in  errorem  adducti  erant,  quum,  ut  nunc  vidimus,  amborum  evolutio 
a  parte  primitiva  in  duas  oppositas  progrediatur  partes,  id  tamen  recte  dixerunt, 
haec  duabus  cavitatibus,  illa  una  solum  intestina  omnia  continere.  Attamen  non 
praetereundum  est,  iam  in  articulatis  quamquam  perpaucis,  rationum,  quae  in  ver- 
tebratis  inveniuntur ,  prima  vestigia  cerni.  Sic  in  Simuliae  larva  annuli  secundi 
laminas  dorsales  in  unum  pedum  coalescere  vidimus;  in  hoc  igitur  annulo  res  eodem 
prorsus  modo  se  habent  atque  in  animalibus  superioribus,  praeterquam  quod  hic 
pro  articulatorum  natura  ossa  omnino  desint  nam  nervi  canali  laminarum  dorsalium 
concretione  orto  includuntur,  atque  ab  intestinis  strati  serosi  parte  crassa  dis- 
iunguntur. 

§•  39. 
lam    quum    articulatorum    membra    a    nobis    commemorata ,    quae    in    posterum 


')  Entwickelung  des  Flusskrebses ,  p.  14  sqq.     Tab.  I.  fig.  5,  0.     II.  lig.  8. 

2)  Abbaudlungen  zur  Entwickelungsgcschichte ,  II.  p.  72.     Tab.  VI.  fig.  3,  4. 

3)  Idem.  I.  p.  6.     Tab.  I.  fig.  6. 

')     Zur  Morphologie,  p.  2-2.     Tab.  I.   fig.  1-4. 

■>)     Von  Baer ,  zur  Entwickelungsgeschichte  der  Thiere ,    I.    p.  14  J  und    Vogt ,    Entwickelung  des 

Alytes  obstetricans,  p.  27  sqq. 

dorsalia  appellabo,  laminis  dorsalibus  respondere  compererimus ,  quaerendum  est, 
an  vertebratorum  membra,  pedes  anteriores  et  posteriores,  avium  alae,  piscium  pinnae 
pectorales  et  abdominales,  quae  membra  lateralia  nominabo,  quicquam  simile  in  illis 
habeant.  Sane  si  ista  membra,  ut  von  Baer  vult,  in  omnibus  annulum  formarent, 
qui  duobus  aliis,  vegetativo  et  animali  circumpositus  esset,  et  e  media  sua  parte 
vera  emitteret  membra,  nullam  in  inferioribus  reperiemus  analogiam.  Sed  eorum 
in  piscibus  amphibiisque  forma  atque  in  mammalibus  et  avibus  evolutio  clare  docet, 
simplicissimarum  excrescentiarum  instar  e  laminarum  ventralium  parte  posteriore 
vel  e  loco  medio  inter  laminas  dorsales  et  ventrales  ea  enasci  et  posthac  abdomen 
versus  crescere.  Tales  excrescentiae ,  quae  et  situ  et  forma  congruunt  in  articulatis 
quoque  apparent,  ut  Aselli  aquatici  membra  illa  transitoria,  Decapodorum  branchiae, 
Insectorum  alae.  Praeterea  in  ambobus  post  laminas  dorsales  et  abdominales  iam 
formatas  oriuntur ,  ut  de  vertebratis  omnibus  est  notum ,  de  Crustaceis  et  Insectis 
patet ;  anteriora  denique  posterioribus  ubique  prius  apparent.  Sic  nullus  invenietur 
piscis,  nullum  insectum ,  posterioribus  solum  praedita  atque  in  embryonibus  mamma- 
lium  cet.  omnibus  brachia  ante  pedes  adsunt. 

Restat ,  ut  pauca ,  de  quibus  in  prioribus  disserere  praetermiseram ,  addam. 
Primum  est  articulatorum  oris  in  parte  primitiva  situs.  Hunc  ita  explico,  harmonia 
praestabilita  os,  quum  membra  ad  manducandum  in  hac  parte  orirentur,  ibidem 
formari  debuisse.  Denique  quomodo  annulus  ille  nervorum  oesophageus  factus  sit, 
demonstrabo.  Systema  nervorum  inter  primas  embryonis  partes  oritur,  tum  oeso- 
phagus,  quum  partem  primilivam  perforat,  in  nervos  incidit  et  per  eos  transire 
debet.  Quare  nervorum  ganglion  cerebrale  ante  oesophagum  vel  interdum  supra 
hunc   tenet  locum. 

§.  40. 

Iam  quum  et  articulatorum  membra  cum  membris  aliisque  vertebratorum  partibus 
consentire  demonstraverim ,  pro  certo  atque  explorato  habeo,  articulatorum  abdomen, 
ut  hactenus  est  dictum ,  verum  dorsum  esse  et  vertebratorum  dorso  omnino  respondere. 
Id  mirum  non  est  articulata  tergum  lerrae  obvertere  vel  in  tergo  ingredi,  quum 
eorum  membra  in  hac  sita  sint  parte.  Sunt  quoque  pisces ,  qui  uno  latere  solem , 
altero  terram  spectant.  Nonne  etiam  sunt  articulata  (Apus,  Branchipus,  Daphnia, 
Polyphemus )    quae    terrae   abdomen ,    vel   ut   nonnulla   Amphipoda  latus   obvertunt  ? 

4 

Sed  in  eo  contra  verum  el  maximi  momenti  discrimen  inest  inter  articulata  et  ver- 
tebrata,  hoc  praetermisso,  illa  systemate  osseo  omnino  carere  et  corpus  magis 
disjunctum,  omni  parte  igitur  articulatum  habere,  ut  horum  laminae  dorsales  coalue- 
rint,  illorum  semper  apertae  quaelibet  forment  membra.  Huius  dissensionis  causa 
in  nihilo  alio  inest,  quam  in  illa  omnium  rerum  naturalium  evolutione  gradatim 
procedente.  Ouae  in  vertebratis  maxime  evoluta  sunt  membra  lateralia,  in  everte- 
bratis  vel  omnino  desunt,  vel  imperfecta  conspiciuntur ;  quibus  contra  articulata 
praedita  sunt  omnis  forma  membris  dorsalibus  vertebrata  aut  carent,  aut  ut  pisces 
modo  fragmentorum  instar  possident.  Sunt  enim  horum  pinnae  dorsales  nihil  aliud 
quam  laminae  dorsales,  quae  postquam  coaluerunt,  in  membra  enatae  sunt.  Ut 
porro  in  mammalium  embryone  laminae  dorsales  primum  palent,  sic  in  articulatis 
non  concreverunt  et  in  membra  abierunt;  pariter  atque  in  embryone  membra  late- 
ralia  post  laminas  dorsales  oriuntur,  sic  quoque  in  articulatis  reperitur,  quae  horum 
prima  vestigia  solum  habent. 

§•  41. 

Fini  proximus ,  quae  ex  hac  articulatorum  et  vertebratorum  evolutionis  atque 
structurae  comparatione  prodierunt  maioris  momenti  res  brevi  in  memoriam  reducere 
mihi  liceat. 

1)  ArticulatOrum  blastoderma  in  stratum  serosum  et  mucosum  sese  scindit. 

2)  E  strati  serosi  parte  primitiva  vitellum  versus  laminae  ventrales  nascuntur, 
huic  supercrescunt  inque  parte  ovi  vitellina  coalescunt ;  in  aversum  laminae  dorsales 
formantur,  non  concrescunt,  sed  in  membra  dorsalia  transformantur. 

3)  Insectorum  alae  sunt  membra  lateralia. 

4)  Prima  columnae  vertebrarum  vestigia  in  musculorum  abdominalium  catena 
inter  nervos  et  canalem  intestinalem  sita  spectantur. 

5)  Nervi  animales  in  strati  serosi  externa  parte  oriuntur,  nullo  tamen  canali 
includuntur  et  cute  solum  obteguntur,  quum  laminae  dorsales  non  coniunctae  sint ; 
etiam  ganglion  cerebrale  e  parti  primitiva  originem  ducit. 

6)  Sensuum  organa  ad  strati  serosi  partem  primitivam  pertinent. 

7)  Stratum  mucosum  et  intestina  a  parte  primitiva  vitellinam  versus  hac  ratione 
formantur,  ut  e  semicanali  in  canalis  formam  transeant. 

8)  Os  ganglioruni  catenam  et  partem  primitivam  perforat,  quum  membra  quoque 
manducando  inservientia  in  hac  parte  oriautur. 

9)  Anus  in  parte  vitellina ,  vel  inter  hanc  et  primitivam  loca  lenel. 

10)     Hepar  ex  intestino  enascitur,   glandulae   ceterae   sui  iuris  oriuntur.     Cor  in 
parte  vitellina  inter  stratum  serosum  et  mucosum  situm  habet. 

Articulatorum  igitur  et  evolutio  et  structura  ab  illa  vertebratorum  non  tam 
diversa  est,  ut  hactenus  erat  opinio ,  sed  magni  momenti  rebus  secum  congruunt.  Nos 
quoque  cum  dicto  illo ,  abdomen  articulatorum  verum  esse  tergum  omnino  consenlimus , 
sed  addimus  id,  quod  membris  dorsalibus,  laminis  vertebratorum  dorsalibus  analogis 
ingrediuntur.  Arliculatum  nobis  est  animal  vertebratorum  embryoni  simile ,  in  quo  et 
laminae  dorsales  non  coaluerunt ,  et  systema  osseum  cum  membris  lateralibus  primis  ves- 
tigiis  tantum  formatum  est. 


TABUIiARUM  EXPLICATIO. 


Literae  sequenles  in  omnibus  tabulis  easderu 

significatit  partes. 

1.     Ova  a  facie  abdominali  conspecla. 

2.     Ova  a  facie  dorsali  conspecla. 

3.    Ova  a  facie  laterali  conspecta. 

a. 

Chorion. 

b. 

Membrana  vitellina. 

c 

Vitellus. 

d. 

Blastoderma. 

e. 
f. 

Pars  primitiva- 
Labrum. 

Labium. 

h. 
i. 

Antennae. 
Mandibulae. 

k. 
1. 

Eminentiae  maxillares- 
Maxillae. 

m. 

Palpi  maxillares. 

n. 

Oculi. 

0. 

Pedes  spurii  anteriores. 

P- 

Pedes  spurii  posteriores. 

q- 

Oesophagus- 

r. 

Proventriculus. 

s. 

Ventriculus. 

t. 

Intestinum  tenue  et  rectum. 

u. 

Anus. 

v. 

Lacinia  vitelli  abdominalis. 

\v. 

Glandulae  salivales. 

X. 

Vasa  urinifera. 

y2 

Corporis  articulus  secundus. 

y13  Corporis  articulus  tertius  decimus. 
/.     Mandibularum  uncini. 

Tabula  I. 

Chironomi  tricincli  evolulio. 

I     Ova  statim  post  partum- 

II.  Ova  blastodermate  iam  crasso  cincta,  cuius  cellulae  adhuc  cernuntur. 

III.  Pars  embryonis  primitiva  formata  est.    Cellulae  minimae,  e  quibus  pars  primitiva  com- 
ponitur  non  amplius  expressae  sunt,  ut  embryonis  corporis  formae  variae  melius  pateliant. 

IV.  Labrum  adest. 

V.  Capitis  dorsum  iam  ortum,  corporis  articulatio  expressa  cernilur. 

VI.  Pars  primitiva  fere  tota  est  exlensa,  venlriculi  parieles  parti  primitivae  annexae 
natae  sunl. 

a.    Venlriculi  paries  abdominalis. 

VII.  Embryonis  corpus  omnino  porrectum  est ,  oculi  cernunlur,  ventriculi  parietes  laterales, 
anus  et  propedes  ultimi  adsunl-  Vitellus  dorsum  omnem  fere  tenet,  quum  laminae  venlrales 
nondum  coaluerint. 

VIII.  Veutriculi  et  corporis  paries  vitellinus  finitus  est,  glandulae  salivales,  propedum  unci- 
nuli  cernuntur.    Vitellus  in  acervulos  sese  disperlivit. 

(3.    Oculus  anterior  minor. 

y.    Ultimi  annuli  setae. 

S.    Canaliculi  respiratorii. 

i.     Vitelli  pars  venlriculo  ioclusa- 

£.     Vitelli  acervuli  in  abdominis  cavo  iacentes. 
IX-    Larva   nunc   ipsum  exclusa.     Vitelli  quod  superest  partim   cavum   abdominis,    parlini 
ventriculum  implet- 

Litterae  0  —  J  partes  easdem  atque  in  figura  octava  significant. 

Tabula  II. 

Simuliae  canescenlis  evolulio. 

In  hac  tabula  litera  h  branchias  capitis  significat. 

I.  3.     Ovum,  in  quo  vitellus  ad  axes  suos  blastodermatis  primo  vestigio  obtectus  est. 
I.  1.     Ovum,  cuius  vitellus  circumcirca  blastodermate,  e  simplici  cellularum  serie  conslante, 
includitur- 

II-    Blastoderma  formatum  cernitur.    Eius  cellulas  in  sequentibus  non  amplius  delineavi. 

III.  Pars  primitiva  vitello  circumposita.    Hic  eius  cauda  in  convexa  ovi  parte  sita  est. 

IV.  Partis  primitivae  cauda  in  vitellum  sese  immersit. 
u.    Partis  primitivae  ultima  cauda. 

V.  Parlis  primitivae  cauda  sese  revolvere  incepit;  primi  annuli  latera  formata  sunt. 

VI-    Parlis    primitivae  apex  caudalis  e   vitello  omnino   fere  exiit:   capilis   arliculatio  omnis 
expressa  est. 

(3.    Eminentiae ,  quae  poslhac  in  unam  confluunt  et  pedem  spurium  uuicum  formant. 

VII.  Partis  primitivae  cauda  priniam  rursus  formam  altigil:  lacinia  abdominalis  antice  atque 
postice  trilobata  est  facta. 

y.    Pes  spurius. 

8-     Ventriculi  lamina  abdominalis. 

VIII.  Pars  primiliva  tola  extensa  est. 
y.     Pes  spurius. 

e.    Ventriculi  latera- 

IX.  Larva  nunc  exclusa.    Capitis  branchiae  explicatae  sunt- 

v    Tumores,   qui  musculi  abdominis  et  dorsi  longitudinales  liuni 

X.  Tumores  isti  abdominales  a  facie  conspecti. 
9.    Vas  dorsale- 

t].  Glandula  salivalis  dextra. 

£.  Prominentiae  respirationi  inservientes. 

x.  Inlestinum  lcuue. 

I.  Rectum. 

fi.  Porus  posticus. 

v.      Musculi  pori  relraheutes- 

i 

Tabula  III. 

J  —   VI.     Donaniae  crassipedis  evolulio. 

I.  Ovnm  post  partum. 

II.  Ovum  blaslodermate  formato 

III.  Ovum  parte  sua  primiliva. 

IV.  Corporis  arliculatio  orta  est- 
a.     Pedes- 

V.  Pars  primitiva  omnino  porrecla  iacet. 

VI.  Donacia  ultimo  vitae  embryonalis  sladio. 
a.     Pedes. 

&■    Arliculorum  posteriorum  setae. 

y.    Tubuli ,  cum  trachearum  truncis  communicanles. 

VII.  Schema  animalis  verlebrali  structuram  exprimens. 

Literis  sequenlibus  in  fig.  VII  —  IX  partes  sibi  respondentes  designavi. 

8.  Columna  vertebrarum. 
i.     Vertebrarum  arcus. 

£■     Costae. 

9.  Slernum. 

rj.  Medulla  spinalis. 
(•  Musculi  dorsnles. 
x.     Ventriculus. 

i.     Cor 
fi.    Cutis. 

VIII.  Schema,  quod  Simuliae  articuli  secundi  sectiouem  transversam  exprimit. 
'V    Musculi  abdominalis  dicti. 

f.  Pedis  spurii  musculi. 

J.  Musculi  laterales. 

9.  Musculi  dorsales. 

r).  Nervus. 

x.  Ventriculus. 

A.  Vas  dorsale- 

iu.  Cutis- 

IX.  Schema ,  quod  animalis  articuiali  strucluram  demonstral. 

Literarum  S  —  fi   eadem  est   significalio   ut  in  VIII   praeterquam   quod    e  pedum  musculos 
significet 

v.    Pedes- 

X.  Cellulae  nucleatae  quae  (Chironomi  tricincti  in  embryone)  Glandulas  salivales  constituunt. 

XI.  Vasis  uriniferi  e  Chironomi  tricincli  ernbryone  finis. 

XII.  Cellulae  quae  in  Chironomi  et  Simuliae  blastodermale  reperiuntur. 

